เตรียมเจ้าหน้าที่ตำรวจ 1.3 แสนนาย ดูแลความปลอดภัย 90,000 หน่วยเลือกตั้งทั่วประเทศ
พลตำรวจเอก ดำรงศักดิ์ กิตติประภัสร์ ผู้บัญชาการตำรวจแห่งชาติ เปิดเผยว่า ในวันนี้ สำนักงานตำรวจแห่งชาติได้เปิดศูนย์รักษาความปลอดภัยและความสงบเรียบร้อยการจัดการเลือกตั้ง สำนักงานตำรวจแห่งชาติ ร่วมกับสำนักงานคณะกรรมการการเลือกตั้ง (ก.ก.ต.) และบริษัท ไปรษณีย์ไทย จำกัด เพื่อร่วมกันวางแนวทาง กำชับการปฏิบัติตามข้อกฎหมาย และการเตรียมพร้อมก่อนถึงวันเลือกตั้งล่วงหน้าในวันที่ 7 พฤษภาคม และการเลือกตั้งทั่วประเทศในวันที่ 14 พฤษภาคมนี้  พร้อมกับสอบถามความพร้อมของแต่ละหน่วย โดยตั้งเป้าว่าภายในสิ้นเดือนนี้ ทุกหน่วยจะต้องดำเนินการอบรมให้ความรู้ด้านข้อกฎหมายกับเจ้าหน้าที่ประจำหน่วยให้เสร็จสิ้นสำหรับมาตรการรักษาความปลอดภัยหน่วยเลือกตั้งนั้น จะใช้กำลังตำรวจกว่า 130,000 นายดูแลความปลอดภัยหน่วยเลือกตั้งกว่า  90,000 หน่วยทั่วประเทศ  เบื้องต้นจะจัดเจ้าหน้าที่ตำรวจ 1 นายคอยดูแลความปลอดภัยต่อหน่วยเลือกตั้ง 1 หน่วย ชุดเคลื่อนที่เร็ว ชุดสืบสวนหาข่าว ซึ่งในการเลือกตั้งครั้งนี้ประเมินว่ามีการแข่งขันสูงในหลายพื้นที่ทั่วประเทศ โดยจะจับตาเป็นพิเศษในพื้นที่ตำรวจภูธรภาค 7 และภาค 9 ซึ่งเป็นพื้นที่ที่มีการแข่งขันรุนแรง อย่างไรก็ตาม ขณะนี้ยังไม่มีสัญญาณบ่งชี้ว่าจะมีการใช้ความรุนแรงจนถึงชีวิตส่วนกรณีที่เกิดเหตุปาระเบิดใส่รถหาเสียงเลือกตั้ง ของพรรคการเมืองหนึ่งในพื้นที่จังหวัดสมุทรปราการนั้น ในวันนี้จะตรวจสอบว่ามีพรรคการเมืองใดร้องขอกำลังเจ้าหน้าที่ในการดูแลความปลอดภัยเพิ่มเติมหรือไม่  ซึ่งหากผู้สมัครรู้สึกไม่ปลอดภัยก็สามารถร้องขอกำลังเจ้าหน้าที่ช่วยดูแลความปลอดภัยได้ โดยผู้บัญชาการแต่ละหน่วยมีอำนาจในการพิจารณาอนุมัติตามความเหมาะสมผู้บัญชาการตำรวจแห่งชาติ กล่าวเพิ่มถึงปัญหาการทำลายป้ายหาเสียงว่า ตั้งแต่วันที่ 1  มีนาคมที่ผ่านมา พบว่ามีการทำลายป้ายหาเสียงทั้งหมด 600 ป้าย โดยเกิดจากหลายสาเหตุจากหลายสาเหตุทั้งจากผู้เห็นต่าง คนเมาสุราและคนมีความผิดปกติทางจิต โดยดำเนินคดีไปแล้ว  54 คดี ซึ่งหากประชาชนไม่ได้รับความสะดวกจากไปเลยต้องขอให้ติดต่อเจ้าหน้าที่ ไม่ควรลงมือทำลายป้ายเนื่องจากจะมีความผิดตามกฎหมาย